**แนวทางการป้องกันและแก้ไขมลพิษทางน้ำ**

        ปัญหามลพิษทางน้ำเกิดจากสาเหตุสำคัญหลายประการ เช่น การเพิ่มขึ้นของจำนวนประชากรอย่างรวดเร็ว การพัฒนาการเจริญเติบโตทางเศรษฐกิจ การขาดจิตสำนึกเรื่องสิ่งแวดล้อมของประชาชน เป็นต้น

        1. การวางผังเมืองให้มีความถูกต้องเหมาะสม จะช่วยลดปัญหามลพิษทางน้ำได้อย่างดีเป็นวิธีการหนึ่งที่จะช่วยกำจัดน้ำเสียจากชุมชน

        2. การตรวจสอบระบบกำจัดน้ำเสียของโรงงานอุตสาหกรรมต่างๆ อย่างสม่ำเสมอ จะช่วยลดปัญหาได้โดยถ้าพบการฝ่าฝืนก็ให้มีการบังคับใช้กฎหมายอย่างเคร่งครัด

        3. การใช้มาตรการทางภาษีเพื่อจูงใจให้โรงงานต่างๆ นำเครื่องจักรที่แก้ไขมลพิษทางน้ำมาใช้ในการผลิตสินค้ามากขึ้น

        4. การรณรงค์ให้ประชาชนที่อาศัยอยู่ในท้องถิ่น มีส่วนร่วมในการแก้ไขมลพิษทางน้ำ ให้เห็นประโยชน์ของการมีแหล่งน้ำที่สะอาด และโทษของการเกิดมลพิษทางน้ำ และให้เป็นหูเป็นตาแทนเจ้าหน้าที่ในการสอดส่องผู้กระทำผิด

        5. ให้มาตรการทางภาษี หรือเก็บค่าบริการบำบัดน้ำเสียจากผู้ประกอบการภาคธุรกิจบริการหรือภาคอุตสาหกรรมที่ปล่อยน้ำทิ้งน้ำเสียลงตามแหล่งน้ำสาธารณะ เพื่อนำเงินมาใช้ป้องกันและแก้ไขต่อไป

        6. กำหนดมาตรการก่อสร้างระบบบำบัดน้ำเสียเพื่อป้องกันมิให้ครัวเรือนและชุมชนทิ้งน้ำใช้แล้ว ลงคูคลองทันที เพราะทำให้เกิดมลพิษทางน้ำได้ แต่จะทำให้ท่อระบายน้ำที่รวบรวมน้ำใช้แล้วจากชุมชนเข้าสู่โรงบำบัดน้ำเสียก่อน

        7. การรณรงค์ให้ลดการใช้สารเคมีทางการเกษตรลง เพราะจะทำให้เกิดมลพิษทางน้ำ โดยการขอความร่วมมือถึงการออกกฎหมายมาใช้บังคับ

        8. การรณรงค์และประชาสัมพันธ์ให้ประชาชนใช้น้ำอย่างประหยัด และมีส่วนร่วมรักษาคุณภาพของแหล่งน้ำในชุมชนหรือท้องถิ่นของตน

        9. จัดทำแผนแม่แบบของรัฐ เพื่อวางแผนการบริหารและจัดทรัพยากรน้ำแบบบูรณาการโดยเน้นการใช้ประโยชน์จากน้ำอย่างมีประสิทธิภาพและเกิดประโยชน์สูงสุด